ร้านนี้ได้แต่เดินผ่านไปผ่านมาบ่อยมาก แต่ยังไม่มีจังหวะเหมาะกินซักที จนเพื่อนไปกินแล้วมาบิ้วว่าอร่อยมากๆๆๆ ติดใจสุดๆ ร้านก็มีโปรฯลดพาเฟ่ต์เหลือ 99 บาท เลยได้ไปกินซักที

ร้านนี้อยู่ติดทางเดินนะคะ เปิดโล่งๆมีที่นั่งเป็นโต๊ะแชร์กันนั่งยาวๆ กับแบบเคาเตอร์ที่มองวิวชั้นล่างได้ นั่งได้ไม่เยอะค่ะ

เมนูมีหลากหลายทั้งน้ำ ซอฟท์ครีม หรือมัทฉะร้อนๆเสิร์ฟกับวาราบิก็มี แปลกดีทีเดียว แต่ที่เราลองเป็นวาราบิมัทชะพาร์เฟต์ค่ะ เค้าจะใส่มาใยแก้วพลาสติกสะดวกแก่การถือกิน ถ้าไม่นั่งกินที่ร้านค่ะ (แต่เอาจริงๆนะขนาดนั่งทานยังแอบหกเลอะเทอะเลย) 

ปริมาณและชนิดเครื่องที่ใส่มานี่เยอะจุใจมากๆค่ะ ทั้งถั่วแดง วาราบิ โมจิ ผงโอรีโอ ไข่มุก ซอฟท์นมสด พุดดิ้งฯ เยอะจนจำไม่ไหวเลยทีเดียว 

ขนมไม่หวานมาก แฟนเราที่ไม่ชอยกินหวานก็กินได้อย่างเอร็ดอร่อยเลยหละค่ะ 

สรุปว่าปลื้มปริ่มกับขนมร้านนี้มาก มีมาซ้ำแน่นอน